Desember på Pluto

Endelig er desember her, og vi gleder oss til en stemningsfull førjulstid på Pluto! Målet vårt er å gi gode opplevelser til barna uten at det blir for mye stress og kaos. Vi har julesamling hver dag hvor vi trekker kalenderen og teller ned dagene til jul. Nissen vår «Nisseliten» har med seg julebrev i sekken hver dag som forteller hvilket barn som får dagens pepperkakehjerte. Vi har hovedfokus på sangen Musevisa denne måneden. Vi formidler sangen som en fortelling, og synger alle versene. I tillegg bruker vi sangene «På låven sitter nissen», «Bjelleklang» og «Snømannen Kalle» aktivt, i tillegg til spontan julemusikk på barnas premisser!

Vi kommer til å ha litt formingsaktiviteter i desember, men vi vil heller ha fokus på rolige dager hvor vi sammen kan glede oss til jul enn det å produsere mest mulig. Litt forming blir det uansett!

Tirsdag 6. desember er det nissefest i barnehagen. Da blir det fellessamling på stor avdeling, gang rundt juletreet og grøt til lunch. Kanskje får vi et besøk av nissen også?

Tirsdag 13. desember er det foreldrefrokost kl. 08:00 til 09:30 hvor vi inviterer til frokost og kaffe. Barnehagen står for all servering. Det er veldig koselig om dere har anledning til en liten matbit og en kaffekopp før jobb denne dagen. Skoleklubben skal gå i Luciatog og dele ut lussekatter til oss.

Onsdag 21. desember skal de eldste (født i 2014) på julekonsert med Stavanger Symfoniorkester i Konserthuset. Vi blir hentet med buss kl. 09:00, så det er viktig at barna er i barnehagen i god tid før det denne dagen. De yngste barna blir igjen i barnehagen hvor vi steller i stand en egen «julekonsert» tilpasset de yngste barna.

I romjulen vil Julie eller Marianne være på jobb hver dag. Vi kommer nok til å slå oss sammen med Neptun eller de andre avdelingene, så det kan godt hende dere finner oss inne på stor avdeling når dere leverer eller henter.

Vi minner om planleggingsdagen mandag 2. januar 2017. Barnehagen er da stengt!

Vi ønsker alle en fin førjulstid!

Julehilsen fra Marianne, Barbro, Madzia og Julie

|  |  |  |  |  |  |
| --- | --- | --- | --- | --- | --- |
| **Uke** | **Mandag** | **Tirsdag** | **Onsdag** | **Torsdag** | **Fredag** |
| **48** | 28.  De eldste: Hakkebakke-skogen | 29.  Ute/innelek med Neptun | 30.  Turdag | 1.  Språkgrupper | 2.  Språkgrupper  Varm lunch |
| **49** | 5.  Baking/ forming | 6.  Julefrokost | 7.  Turdag | 8.  Tur til byen | 9.  Språkgrupper  Varm lunch |
| **50** | 12.  Baking/ forming | 13.  Nissefest | 14.  Turdag | 15.  Språkgrupper/  Forming | 16.  Språkgrupper  Varm lunch |
| **51** | 19.  Baking/ forming | 20.  Ute/ innelek med Neptun | 21.  Julekonsert  SSO med de eldste | 22.  Språkgrupper/  Forming | 23.  Språkgrupper  Varm lunch |
|  | 26.  **2. juledag** | 27.  Felles aktiviteter med stor avdeling | 28.  Felles aktiviteter med stor avdeling | 29.  Felles aktiviteter med stor avdeling | 30.  Felles aktiviteter med stor avdeling |